CELEX: 62012CA0528
Language: sk
Date: 2014-02-06 00:00:00
Title: Vec C-528/12: Rozsudok Súdneho dvora (desiata komora) zo 6. februára 2014 (návrh na začatie prejudiciálneho konania, ktorý podal Landgericht Bonn — Nemecko) — Mömax Logistik GmbH/Bundesamt für Justiz (Návrh na začatie prejudiciálneho konania — Právo podnikov — Smernica 78/660/EHS — Zverejňovanie konsolidovaných ročných účtovných závierok niektorých typov spoločností — Uplatňovanie pravidiel týkajúcich sa zverejňovania týchto závierok na spoločnosti, ktoré podliehajú právnemu poriadku členského štátu a patria do skupiny, ktorej materská spoločnosť podlieha právnemu poriadku iného členského štátu)

29.3.2014   
            
            
               SK
            
            
               Úradný vestník Európskej únie
            
            
               C 93/14
            
         Rozsudok Súdneho dvora (desiata komora) zo 6. februára 2014 (návrh na začatie prejudiciálneho konania, ktorý podal Landgericht Bonn — Nemecko) — Mömax Logistik GmbH/Bundesamt für Justiz
   (Vec C-528/12) (1)
   
   (Návrh na začatie prejudiciálneho konania - Právo podnikov - Smernica 78/660/EHS - Zverejňovanie konsolidovaných ročných účtovných závierok niektorých typov spoločností - Uplatňovanie pravidiel týkajúcich sa zverejňovania týchto závierok na spoločnosti, ktoré podliehajú právnemu poriadku členského štátu a patria do skupiny, ktorej materská spoločnosť podlieha právnemu poriadku iného členského štátu)
   2014/C 93/21
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Landgericht Bonn
   
      Účastníci konania pred vnútroštátnym súdom
   
   
      Žalobkyňa: Mömax Logistik GmbH
   
      Žalovaný: Bundesamt für Justiz
   
      Predmet veci
   
   Návrh na začatie prejudiciálneho konania — Landgericht Bonn — Výklad článku 49 ZFEÚ, ako aj článku 57 ods. 1 štvrtej smernice Rady 78/660/EHS z 25. júla 1978 o ročnej účtovnej závierke niektorých typov spoločností, vychádzajúca z článku 54 ods. 3 písm. g) Zmluvy (Ú. v. ES L 222, s. 11; Mim. vyd. 17/001, s. 21) — Právo členského štátu neuplatniť na závislé spoločnosti skupiny, ktoré podliehajú právnemu poriadku členského štátu ustanovenia smernice 78/660/EHS, ktoré sa týkajú obsahu, overovania a uverejňovania ročnej účtovnej závierky, len v tom prípade, ak materská spoločnosť podlieha právnemu poriadku toho istého členského štátu — Právna úprava členského štátu upravujúca túto možnosť v prípade, keď materská spoločnosť podlieha právnemu poriadku tohto členského štátu, a vylučujúca túto možnosť v prípade, keď podlieha právnemu poriadku iného členského štátu
   
      Výrok rozsudku
   
   Článok 57 štvrtej smernice Rady 78/660/EHS z 25. júla 1978 o ročnej účtovnej závierke niektorých typov spoločností, vychádzajúcej z článku 54 ods. 3 písm. g) zmluvy, zmenenej a doplnenej smernicou Európskeho Parlamentu a Rady 2006/46/ES zo 14. júna 2006, sa má vykladať v tom zmysle, že bráni vnútroštátnej právnej úprave členského štátu, podľa ktorej sa na dcérsku spoločnosť, ktorá sa spravuje právnymi predpismi tohto členského štátu, neuplatňujú ustanovenia uvedenej smernice týkajúce sa obsahu, auditu a zverejnenia ročných účtovných závierok, iba ak sa materská spoločnosť tiež spravuje právnymi predpismi uvedeného štátu.
   
      (1)  Ú. v. EÚ C 63, 2.3.2013.